rejauldu/bengali-wikipedia huggingface dataset:
সংখ্যাতিরিক্ত একটি বিশেষণ যার অর্থ "স্বাভাবিক সংখ্যার চেয়ে বেশি"।  সংখ্যাতিরিক্ত দিয়ে নিচের নিবন্ধগুলিকে নির্দেশ করা হতে পারে:   সংখ্যাতিরিক্ত অধ্যাপক, অবসর গ্রহণের পরে উচ্চশিক্ষায়তনিক মাতৃপ্রতিষ্ঠানের সাথে সংযুক্ত অতিরিক্ত অধ্যাপক।  সংখ্যাতিরিক্ত অভিনেতা, কোনও চলচ্চিত্র, টেলিভিশন অনুষ্ঠান বা মঞ্চনাটকের এমন একজন পরিবেশন শিল্পী যার পটভূমিতে উদয় হওয়া ছাড়া তেমন কোনও ভূমিকা বা উদ্দেশ্য নেই। ইংরেজিতে সাধারণত "এক্সট্রা" হিসেবে পরিচিত।  সংখ্যাতিরিক্ত দেহাংশ, সাধারণত একটি বংশগত বা জন্মগত রোগ যাতে দেহের কোনও অঙ্গ বা অংশ স্বাভাবিক সংখ্যার চেয়ে অধিক সংখ্যায় বিকশিত হয় ও যা দেহের পরিকল্পনা থেকে এক ধরনের বিচ্যুতি।  সংখ্যাতিরিক্ত বিচারক, একজন আধা-অবসরপ্রাপ্ত বিচারক যিনি খণ্ডকালীন ভিত্তিতে মামলার শুনানি পরিচালনা করতে নিযুক্ত হন  সংখ্যাতিরিক্ত রংধনু, যেসব রংধনুর ভেতরের দিকে অতিরিক্ত রঙের ফালি বা পটি দৃশ্যমান হয়।  ইহুদি সংখ্যাতিরিক্ত পুলিশ, ঐতিহাসিক ব্রিটিশ তত্ত্বাবধানাধীন ফিলিস্তিনে সক্রিয় ইহুদি রক্ষীবাহিনী  ক্ষুদ্র সংখ্যাতিরিক্ত চিহ্নিতকারক ক্রোমোজোম, একটি অতিরিক্ত ৪৭তম অযৌন ক্রোমোজোম   সংখ্যাতিরিক্ত লিঙ্গ (বা সংখ্যাতিরিক্ত সামাজিক লিঙ্গ), পুরুষ ও স্ত্রী ধারণা বাইরে অবস্থিত সামাজিক লিঙ্গের শ্রেণী  সংখ্যাতিরিক্ত দাঁত (বা অতিদন্তরোগ), জন্মগত কারণে মুখের মধ্যে অতিরিক্ত দাঁতের উপস্থিতি  সংখ্যাতিরিক্ত শহর, রুশ সাম্রাজ্যের একটি শহর, যা রাষ্ট্রের কোনও প্রশাসনিক বিভাগের কেন্দ্র নয়।
বাতাসি(বৈজ্ঞানিক নাম: Neptis jumbah (Moore))  যার মূল শরীর এবং ডানা দুটি কালচে বাদামী এবং সাদা বর্ণের ডোরা কাটা। এরা নিমফ্যালিডি পরিবার এবং লিমেনিটিডিনি উপগোত্রের সদস্য।   আকার  প্রসারিত অবস্থায় বাতাসি এর ডানার আকার ৬০-৭০ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত বাতাসি এর উপপ্রজাতিসমূহ হল-   Neptis jumbah jumbah Moore, [1858] – Bengal Chestnut-streaked Sailer  Neptis jumbah nalanda Fruhstorfer, 1908 – Nalanda Chestnut-streaked Sailer  Neptis jumbah amorosca Fruhstorfer, 1905 – Andaman Chestnut-streaked Sailer   বিস্তার   বাতাসিদের সমগ্র ভারত এই দেখা যায়। এছাড়া মায়ানমার এবং শ্রীলঙ্কা এর বিভিন্ন অঞ্চলে দেখা যায়।  বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল দাগ ছোপ বন্ধনী সর্বদা সাদা। ডানার মূল রঙ কালচে বাদামী। সামনের ডানার সেল এর অন্তর্গত দাগটি সর্বদা দুটি ভাগে বিভক্ত-ডানার গোড়া (base) থেকে সেল এর দুই-তৃতীয়াংশ পর্যন্ত একটি সরু দাগ ও সেল এর শেষ ভাগে একটি ত্রিভুজাকৃতি ছোপ। সামনের ডানার ২ ও ৩ নং শিরামধ্যস্থ ডিসকাল ছোপ দুটি ৫নং শিরামধ্যস্থ ডিসকাল ছোপের সাথে একই সরলরেখায় অবস্থান করে। ২ ও ৩ নং শিরামধ্যস্থ ডিসকাল ছোপ দুটির মধ্য দিয়ে একটি রেখা অংকন করলে তা অ্যাপেক্স অথবা শীর্ষভাগের ঠিক আগে কোস্টায় গিয়ে মিলিত হবে।  পিছনের ডানার পোস্ট ডিসকাল সাদা ছোপের সারি ঘনীভূত হয়ে সাদা ছোপ দ্বারা গঠিত একটি সরু অবিচ্ছিন্ন দাগে পর্যবসিত হয়েছে। পিছনের ডানার নিম্নতলে সুস্পস্ট বড় কালচে বাদামী ডিসকাল ছোপের সারি এবং ডানার গোড়া অথবা বেস এর কাছে সেল এর মধ্যে একটি কালো ছোপ বর্তমান। সামনের ডানার নিম্নতলে সেল এর বাইরে সুস্পস্ট কালচে বাদামী কিছু দাগ (streak) লক্ষ্য করা যায় যাদের ভিতরের প্রান্ত সূঁচালো।   আচরণ  এই প্রজাতি Common Sailer (চারবাতাসি) এর মত প্রায় সর্বত্র বিচারী নয়। পাহাড়ী অঞ্চলে নীচু উচ্চতায় (১৯০০ মিটার পর্যন্ত) মিশ্র পর্নমোচী ও চিরহরিৎ বনাচল এদের প্রিয় বাসভূমি। এরা মূলত জঙ্গল্ভূমি ও সংলগ্ন অঞ্চলে আবদ্ধ থাকে। এছাড়া সমতল অঞ্চলে বনভূমি অথবা ঝোঁপঝাড়ে পরিপূর্ন গ্রামাঞ্চলে এদের দর্শন মেলে। স্বভাবে এই প্রজাতি অন্যান্য Sailer এরই মতন। এদের উড়ান শক্তিশালী ও Common Sailer (চারবাতাসি)দের থেকে অধিক সমর্থ উড়ান বিশিষ্ট এবং স্বভাবত মাটি থেকে বেশ খানিকটা উপরে অথবা তার চাইতেও উপরে বিচরন করে। এরা ফুলের মধুপান করে ও মাটির ভিজে ছোপে বসে পাডলিং করে।   চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৫৭-এ বর্ণিত প্রজাপতি
ট্যুর আলফ্রেডসন (১৮৯৬–১৯৮৪) যিনি টিউর আই বার্গ নামে পরিচিত, তিনি ছিলেন একজন সুইডিশ শিল্পী এবং মূর্তিকর।  আলফ্রেডসনের ক্যারিয়ারের বাইরে তার  সংসারের সাথে খুব কম যোগাযোগ ছিল। তিনি একটি গ্রামীণ এলাকায় বাস করতেন এবং ৬৭ বছর বয়সে ১৯৬৩ সালে অবসর নিয়েছিলেন। তিনি অবসরপ্রাপ্ত হওয়ার পর শিল্পে আগ্রহ নিয়েছিলেন, যেখানে তিনি স্থানীয় উপাদান ব্যবহার করেছিলেন যেমন পাথর, আবর্জনা এবং কাঁটা তার। তিনি মনে করতেন যে শিল্পীর দৃষ্টিভঙ্গি থাকলে যে কোনো জিনিস দিয়ে শিল্প তৈরি করা যেতে পারে। সিলেরুডের ছোট গ্রাম বার্টভেটেনে তিনি তার বাড়ির পাশের রাস্তার পাশে মূর্তি তৈরি করেছিলেন, যা আরজেঙ্গ এবং আরভিকার এলাকায় অবস্থিত। আলফ্রেডসন তার শিল্প তৈরি করেছিলেন প্রায় দশ বছরের মধ্যে। মাঝামাঝি ১৯৬০-এর দশকে। আলফ্রেডসনের মহিলাদের সঙ্গে সম্পর্ক স্থাপন করতে সমস্যা ছিল, এবং ফলস্বরূপ তার শিল্পে লিঙ্গের মধ্যে সংঘর্ষ চিত্রিত হয়েছিল।  থাম্ব|আলফ্রেডসনের শিল্পসৃষ্টির আবাস কর্মঙ্গেন  বাইরের জগতের সঙ্গে আলফ্রেডসনের যোগাযোগ প্রায় ছিল খুব কম।উনি বাস করতেন এক গ্রামাঞ্চলে, ৬৭ বছর বয়সে অবসর নেন কাজ থেকে।জীবনের সোনালী দিনগুলো তার কেটেছিল একান্তে, নিরালায়।  অবসরের পর আলফ্রেডসন শিল্পসৃষ্টিতে আগ্রহী হন।শিল্পের উপকরণ হিসাবে তিনি বিভিন্ন অপ্রচলিত বস্তু যেমন পাথর, ফেলে দেওয়া জিনিস, কাঁটাতার ইত্যাদি ব্যবহার করতেন। তিনি মনে করতেন শিল্পীর সৃজনশীলতা থাকলে যে কোনো উপকরণ দিয়েই শিল্প সৃষ্টি করা যায়।  নারীদের সঙ্গে সম্পর্ক স্থাপনে আলফ্রেডসন বিশেষ স্বচ্ছন্দ ছিলেন না আর তার প্রতিফলন দেখা যায় তার শিল্পকর্মে।  তার শিল্পকর্মে নারী ও পুরুষকে একসঙ্গে দেখা যায় খুবই কম।নারী পুরুষের এই সম্পর্কজনিত সমস্যার জন্য আলফ্রেডসনকে অনেকেই অস্বাভাবিক বা এক্মুখী মনে করেন। থাম্ব|488x488পিক্সেল|ট্যুরে ই বার্জ র একটি ভাস্কর্য হর্স স্প্যাতে-রোলান্ড আলফ্রেডসন প্রায় তিরিশটি ভাস্কর্য তৈরী করেছিলেন, সবগুলিই তার বাসস্থানের কাছে।স্থাপত্যগুলি সবই ছিল প্রমাণ মাপের ।তার কিছু উল্লেখযোগ্য কাজ হলঃ কর্মরত কৃষকের দল, হাওয়াকল, পশু এবং একটি কৃত্রিম টিউলিপ ফুল সহ একটি কফি টেবিল।  আলফ্রেডসনের ভাস্কর্য বাগানের কেন্দ্রস্থলে একটি স্তম্ভ আছে যেখান থেকে তাঁর সমস্ত শিল্পকর্মগুলি এক নজরে দেখা যায়।   তথ্যসূত্র   বিষয়শ্রেণী:সুয়েডীয় ভাস্কর বিষয়শ্রেণী:১৮৯৬-এ জন্ম বিষয়শ্রেণী:১৯৮৪-এ মৃত্যু
বাখরপুর মসজিদ বাংলাদেশের চাঁদপুর জেলার সদর উপজেলার বাখরপুর গ্রামে অবস্থিত একটি ঐতিহ্যবাহী মসজিদ। এটি স্থানীয়ভাবে "গায়েবি মসজিদ" নামেও পরিচিত।   স্থাপত্য  মসজিদটির সুনির্দিষ্ট নির্মাণ সাল সংরক্ষিত না থাকলেও, এটি মুঘল আমলে নির্মিত বলে ধারণা করা হয়। মসজিদটি চুন-সুরকি দিয়ে নির্মিত, যার তিনটি গম্বুজ এবং তিনটি তারার নকশা রয়েছে।  মসজিদের চারপাশে ২৮টি চুন-সুরকির খুঁটি রয়েছে এবং এর দেয়ালের পুরুত্ব সোয়া ৩ ফুট। মসজিদে পাঁচটি দরজা, দুটি মেহরাব এবং দুটি শক্তিশালী বিম রয়েছে, যা কাঠামোকে স্থায়িত্ব প্রদান করে।   সম্প্রসারণ  প্রায় ৩০ বছর পূর্বে মুসল্লিদের স্থান সংকুলান না হওয়ায় মসজিদের পূর্ব পাশে পাঁচতলা ভিতের ওপর একতলা ভবন নির্মাণ করা হয়। বর্তমানে পুরো কমপ্লেক্সটি ২৮ শতাংশ জমির ওপর বিস্তৃত, যার মধ্যে মসজিদ ভবনটি ৬ শতাংশ, বর্ধিত অংশ ৮ শতাংশ, এবং ঈদগাহ ও পুকুরসহ বাকি ১৪ শতাংশ জমি রয়েছে।   ঐতিহ্য ও গুরুত্ব  বাখরপুর মসজিদটি স্থানীয়দের জন্য গর্বের বিষয় এবং বহু পর্যটক ও ইতিহাস অনুরাগীকে আকর্ষণ করে।   আরও দেখুন   বাংলাদেশের মসজিদের তালিকা  মুঘল স্থাপত্য   সূত্র   বিষয়শ্রেণী:চাঁদপুর জেলার মসজিদ বিষয়শ্রেণী:মুঘল স্থাপত্য বিষয়শ্রেণী:ইসলামি স্থাপত্য
আব্দুর রাজ্জাক মোল্লা বামফ্রন্ট শাসনে, পশ্চিমবঙ্গ রাজ্যের ভূমি ও ভূমি সংস্কার মন্ত্রী ছিলেন।  রাজনৈতিক জীবন তিনি প্রথম সারির একজন বামপন্থী নেতা হিসাবে গণ্য হন। ১৯৭৭ থেকে ২০১১ সাল অবধি একটানা ক্যানিং পূর্ব আসন থেকে নির্বাচিত আব্দুর রাজ্জাক মোল্লা, ২০১১ সালের নির্বাচনেও বিগত ৩৪ বছরের বামফ্রন্ট সরকারের পরাজয় ঘটলেও তিনি তার আসন ধরে রাখেন। ১৯৭২ সালে ভাঙড় বিধানসভা থেকে সিপিএমের টিকিটে জিতে প্রথম বার বিধায়ক হন রেজ্জাক। নিজেকে ‘চাষার ব্যাটা’ বলে পরিচয় দিতে ভালবাসতেন। তিনি প্রথম বার মন্ত্রীসভায় যান ১৯৮২ সালে। বামফ্রন্ট সরকারের ভূমি সংস্কার দফতরের মন্ত্রীত্ব সামলেছেন দীর্ঘদিন। জ্যোতি বসু এবং বুদ্ধদেব ভট্টাচার্য দু’জনেরই মন্ত্রিসভার মন্ত্রী ছিলেন রেজ্জাক মোল্লা। ২০১১ সালের বিধানসভার ভোটে পশ্চিমবঙ্গ রাজ্যে পালাবদল হয়। তিনি বিধায়ক আসন ধরে রাখলেও তাঁর দল ভারতের কমিউনিস্ট পার্টি (মার্ক্সবাদী) পরাজিত হয়। তিনি ২০১৬ সালের বিধানসভা ভোটের আগে তৃণমূলে যোগ দেন। সে বার ভোটে জিতে মুখ্যমন্ত্রী মমতা বন্দ্যোপাধ্যায়ের মন্ত্রিসভার মন্ত্রী হন।   পরিবার  তার পিতার নাম সেখ সাহেবুল হক মোল্লা, যিনি শিক্ষা জীবন থেকেই বামপন্থী আন্দোলনের সাথে যুক্ত ছিলেন। তাদের আদি বাড়ি ছিল পূর্ব বর্ধমান জেলায়। তারা ১৯৬৫ সালে দক্ষিণ ২৪ পরগণা জেলায় আসেন। রেজ্জাক মোল্লার পিতামহ মহম্মদ আরিফ সরকার ছিলেন একজন প্রথিতযশা ডাক্তার। তিনি বর্ধমানের মেমারী এলাকায় কৃষকদের চিকিৎসা করে জনপ্রিয় হন। খুব ছোটবেলায় রেজ্জাক মোল্লা পিতা ও পিতামহের দ্বারা বামপন্থী রাজনীতিতে অনুপ্রাণিত হন।   তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:১৯৪৫-এ জন্ম বিষয়শ্রেণী:ভারতীয় মুসলিম বিষয়শ্রেণী:বাঙালি মুসলিম
ন্যাশানাল ইনস্টিটিউট অফ ফ্যাশান টেকনোলজি ১৯৮৬ সালে নতুন দিল্লিতে প্রতিষ্ঠিত একটি শিক্ষাপ্রতিষ্ঠান। ভারত সরকারের বস্ত্র মন্ত্রক এই প্রতিষ্ঠানটি প্রতিষ্ঠা করেন। নতুন দিল্লির কেন্দ্রীয় কার্যালয়ের পাশাপাশি  মুম্বই, কলকাতা, গান্ধীনগর, হায়দ্রাবাদ, চেন্নাই, বেঙ্গালুরু, রায়বেরিলি, পাটনা, শিলং, ভোপাল, কন্নুর ও লুধিয়ানা শহরেও এই প্রতিষ্ঠানের শাখা প্রতিষ্ঠিত।   বহিঃসংযোগ   Official website Hindi Version  NIFT official website  NIFT Alumni NETWORK  বিষয়শ্রেণী:ভারতের শিক্ষাব্যবস্থা বিষয়শ্রেণী:ভারতীয় বেশভূষাশৈলী বিষয়শ্রেণী:ভারতে কর্মমুখী শিক্ষা বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
বুদ্ধ একটি সংস্কৃত শব্দ এই শব্দের অর্থ 'যিনি পরম শাশ্বত বোধ বা জ্ঞান লাভ করেছেন। সনাতন শাস্ত্র মহাভারতে মনুর বচন ও মনু সংহিতা অনুসারে, "প্রাণী-অপ্রাণীর মধ্যে প্রাণী শ্রেষ্ঠ, প্রাণীদের মধ্যে মনুষ্য (নর) শ্রেষ্ঠ, মনুষ্যের মধ্যে দ্বিজ (ব্রাহ্মণ) শ্রেষ্ঠ, ব্রাহ্মণদের মধ্যে বৈদ্যব্রাহ্মণ(বেদজ্ঞব্রাহ্মণ) শ্রেষ্ঠ, বৈদ্যের মধ্যে যিনি/যারা বুদ্ধ হবেন তিনি/তারা শ্রেষ্ঠ।" অর্থাৎ, যিনি/যারা পরম শ্বাশ্বত বেদ বা জ্ঞান লাভ করে মানুষের শ্রেষ্ঠ আসনে অধিষ্ঠিত হন তিনি/তারা বুদ্ধ। বুদ্ধরা মুনি/ঋষি হিসেবে পরিগণিত হন কিন্তু গৌতম নামক মুনি হিন্দু ধর্মের দশাবতারের মধ্যে নবম অবতার হিসেবে পরিগণিত।  বৌদ্ধধর্মানুসারে তিনিই 'বুদ্ধ' যিনি জগতের সার সত্য সম্বন্ধে অবগত হয়েছেন এবং নিজে নির্বাণলাভের পূর্বে ধরিত্রীর সকল জীবকে নির্বাণলাভের উপায় উপদেশ করে গেছেন। কতজন বুদ্ধ আবির্ভুত হয়েছেন তা বলে শেষ করা যাবে না।  গৌতম বুদ্ধ তার শিষ্যদের অতীতের ২৮ জন বুদ্ধ (নিজেসহ) কথা বলে গেছেন । আমরা এখন ২৮তম বুদ্ধ - গৌতম বুদ্ধ এর ধর্মকাল অবস্থান করছি, গৌতম বুদ্ধের ধর্মের ব্যাপ্তিকাল মোট পাচঁ হাজার বছর, ভদ্রকল্পে পরবর্তীতে আরো একজন বুদ্ধ হবেন। তিনি হচ্ছেন আর্যমিত্র বুদ্ধ। গৌতম বুদ্ধ দীপংকর বুদ্ধের আমলে সুমেধ তাপস নামে জন্ম নিয়েছিলেন। একদিন দীপংকর বুদ্ধ ভিক্ষায় বের হলে পথে সুমেধ তাপসও উপস্থিত হলেন। পথে কর্দমাক্ত রাস্তায় দীপংকর বুদ্ধ দাঁড়িয়ে গেলেন। ভাবছিলেন কীভাবে ঐ কর্দমাক্ত রাস্তা পার হবেন। সুমেধ তাপস আগপাশ চিন্তা না করে কর্দমাক্ত রাস্তার উপর লম্বালম্বি শুয়ে পড়লেন এবং দীপংকর বুদ্ধকে তার উপর দিয়ে রাস্তা পার হবার আবেদন জানালেন। সুমেধ তাপস প্রার্থনা করলেন যেন তিনিও ভবিষ্যতে বুদ্ধ হতে পারেন। দীপংকর বুদ্ধ সুমেধ তাপসকে আশীর্বাদ করলেন এই বলে যে, তুমি ভবিষ্যতে গৌতম বুদ্ধ হবে। সর্বশেষ যে ২৮ জন বুদ্ধ গত হয়েছেন, তারা হলেন: ১) তৃষঙ্কর বুদ্ধ  ২) মেধঙ্কর বুদ্ধ  ৩) শরণংকর বুদ্ধ  ৪) দীপংকর বুদ্ধ  ৫) কোন্ডণ্য বুদ্ধ  ৬) সুমঙ্গল বুদ্ধ  ৭) সুমন বুদ্ধ ৮) রেবত বুদ্ধ  ৯) সোভিত বুদ্ধ ১০) অনোমদর্শী বুদ্ধ ১১) পদুম বুদ্ধ  ১২) নারদ বুদ্ধ ১৩) পদুমুত্তর বুদ্ধ ১৪) সুমেধ বুদ্ধ ১৫) সুজাত বুদ্ধ ১৬) প্রিয়দর্শী বুদ্ধ ১৭) অর্থদর্শী বুদ্ধ ১৮) ধর্মদর্শী বুদ্ধ ১৯) সিদ্ধার্থ বুদ্ধ ২০) তিষ্য বুদ্ধ ২১) ফুসস্ বুদ্ধ ২২) বিপশী বুদ্ধ ২৩) সিখী বুদ্ধ ২৪) বেসস্ভূবুদ্ধ ২৫) কুকুসন্ধ বুদ্ধ ২৬) কোণাগমন বুদ্ধ ২৭) কশ্যপ বুদ্ধ ২৮)গৌতম বুদ্ধ স্বধর্ম রত্ন চৈত্য , জিনবংশ মহাস্থবির - বুদ্ধ এডুকেশনাল ফাউন্ডেশন তাইওয়ান হতে প্রকাশিত । প্রকাশকাল : ২৫৩ বুদ্ধাব্দ/১৩৬৬ বঙ্গাব্দ , পৃষ্টা নং: ২৬ , পর্ব Shaddarma Rotno Choitto by Ven.Jinobongsho Mohasthobir , Pulished: Buddha Educational Foundation ,Taiwan . Page No :67890  তথ্যসূত্র  বিষয়শ্রেণী:বৌদ্ধধর্ম
বাঙ্গাওয়ান () ভারতের মধ্য প্রদেশ রাজ্যের শাহদোল জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বাঙ্গাওয়ান শহরের জনসংখ্যা হল ২০,৭১৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে বাঙ্গাওয়ান এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:শাহদোল জেলার শহর ও নগর
ফার্নান্দো রোইগ আলফোনসো (জন্ম ২৫ জুন ১৯৪৭) একজন স্পেনীয় ধনকুবের ব্যবসায়ী, স্পেনীয় ফুটবল ক্লাব ভিলারিয়াল সিএফ,  এর মালিক এবং সভাপতি এবং স্প্যানিশ সুপারমার্কেট চেইন মারকাডোনার ৯% এর মালিক। ২০২১ সালের অক্টোবর পর্যন্ত, ফোর্বস তার মোট সম্পদের পরিমাণ US$১.৭ বিলিয়ন অনুমান করেছে।   তার ভাই জুয়ান রোইগ, সিইও এবং সংখ্যাগরিষ্ঠ শেয়ারহোল্ডার, তার স্ত্রী হর্টেনসিয়া হেরেরো স্প্যানিশ সুপারমার্কেট চেইন মারকাডোনার ২৮% মালিক।   রোইড় বিবাহিত, দুই সন্তানের জনক, এবং ভ্যালেন্সিয়া, স্পেনে বসবাস করেন।    তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনীয় শতকোটিপতি বিষয়শ্রেণী:২১শ শতাব্দীর স্পেনীয় ব্যবসায়ী বিষয়শ্রেণী:২০শ শতাব্দীর স্পেনীয় ব্যবসায়ী
এম হাফিজ উদ্দিন খান বাংলাদেশের একজন বিশিষ্ট অর্থনীতিবিদ। তিনি ২০০১ সালে তত্ত্বাবধায়ক সরকারের শাসনামলে উপদেষ্টা পরিষদের সদস্য হিসাবে অর্থ মন্ত্রণালয়ের দায়িত্ব পালন করেন। তিনি বর্তমানে সুশাসনের জন্য নাগরিক (সুজন)-এর কেন্দ্রীয় কার্যনির্বাহী কমিটির সভাপতি হিসেবে দায়িত্ব পালন করছেন।   শিক্ষা জীবন  এম হাফিজ উদ্দিন খান ১৯৬০ সালে ঢাকা বিশ্ববিদ্যালয় থেকে রাষ্ট্রবিজ্ঞানে বি.এ (সম্মান) এবং ১৯৬১ সালে একই বিশ্ববিদ্যালয় থেকে মাস্টার্স ডিগ্রি অর্জন করেন। পরবর্তীতে তিনি বার্মিংহাম বিশ্ববিদ্যালয় থেকে ডেভেলপমেন্ট ফাইন্যান্সের উপর ডিপ্লোমা সম্পন্ন করেন।   কর্ম জীবন  হাফিজ উদ্দিন ১৯৬৪ সালে পাকিস্তান সিভিল সার্ভিসে যোগ দেন। ১৯৭৭ সালে বাংলাদেশ সরকার তাকে সিনিয়র সার্ভিস পুলে স্থানান্তর করে। ১৯৯৬ সালে তিনি বাংলাদেশের ৬ষ্ঠ মহা হিসাব-নিরীক্ষক ও নিয়ন্ত্রক নিযুক্ত হন। দীর্ঘ ৩৫ বছর সরকারি চাকরি শেষে ১৯৯৯ সালের ৭ আগস্ট তিনি অবসর গ্রহণ করেন। এছাড়াও তিনি বেসিক ব্যাংক লিমিটেড ও রূপালী ব্যাংকের পরিচালক হিসেবে এবং অগ্রণী ব্যাংকের চেয়ারম্যান হিসেবে দায়িত্ব পালন করেন।  ২০০১ সালের ১৬ জুলাই থেকে ১০ অক্টোবর পর্যন্ত তিনি তত্ত্বাবধায়ক সরকারের উপদেষ্টা হিসেবে অর্থ, পরিকল্পনা, এবং বস্ত্র ও পাট মন্ত্রণালয়ের দায়িত্ব পালন করেন। বর্তমানে তিনি মাইডাস ফাইন্যান্সিং লিমিটেডের পরিচালক হিসেবে কর্মরত আছেন।   সামাজিক কর্মকাণ্ড  হাফিজ উদ্দিন খান সুশাসনের জন্য নাগরিক (সুজন)-এর কেন্দ্রীয় কার্যনির্বাহী কমিটির সভাপতি পদে অধিষ্ঠিত আছেন। এছাড়াও তিনি আঞ্জুমান মফিদুল ইসলাম নামক জনকল্যাণমূলক সংস্থার একজন ট্রাস্টি এবং ট্রান্সপারেন্সি ইন্টারন্যাশনাল বাংলাদেশের সাবেক চেয়ারম্যান ও ট্রাস্টি।   আরও দেখুন   বাংলাদেশের অর্থ মন্ত্রণালয়  বাংলাদেশের অর্থমন্ত্রী   তথ্যসূত্র    বহিঃসংযোগ     বিষয়শ্রেণী:বাংলাদেশের অর্থমন্ত্রী বিষয়শ্রেণী:বাংলাদেশী অর্থনীতিবিদ বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:বাংলাদেশী মুসলিম বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:বাংলাদেশী সমাজকর্মী
গ্রাগ্স-পা-'ব্যুং-গ্নাস () (১৪১৪- ১৪৪৫) তিব্বতের ফাগ-মো-গ্রু-পা রাজবংশের সপ্তম রাজা ছিলেন।    সিংহাসনারোহণ  গ্রাগ্স-পা-'ব্যুং-গ্নাস ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র ছিলেন। সাংস-র্গ্যাস-র্গ্যাল-ম্ত্শান রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়। গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, রিং-স্পুংস-পা পরিবারের প্রধান নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন।Ariane Macdonald, 'Préambule à la lecture d'un Rgya-Bod yig-chan'. ''Journal asiatique 1963, pp. 104-5.   গৃহযুদ্ধ  দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধান লামার মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় ও সাংস-র্গ্যাস-র্গ্যাল-ম্ত্শানকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে।Tsepon W.D. Shakabpa, Tibet. A Political History. Yale 1967, pp. 86-7.   রাজত্ব  রিং-স্পুংস-পা নতুন শক্তিরূপে উঠে এলেও তারা গ্রাগ্স-পা-'ব্যুং-গ্নাসকে ক্ষমতাচ্যূত করেননি, কিন্তু ফাগ-মো-গ্রু-পা রাজবংশের অধিকার শুধু পূর্ব মধ্য তিব্বতের দ্বুস অঞ্চলেই সীমাবদ্ধ রয়ে যায়। গ্রাগ্স-পা-'ব্যুং-গ্নাস রাজ্যের অধিবাসীদের মধ্যে কয়েকটি নীতিমালার প্রচলন করেন ও জনসাধারণের অত্যধিক ছাং পান করা নিয়ন্ত্রণ করেন।Giuseppe Tucci, Tibetan Painted Sctrolls. Rome 1949, pp. 28-9Giuseppe Tucci, Deb T'er Dmar Po Gsar Ma. Rome 1971, p. 220.Per K. Sorensen & Guntram Hazod, Rulers of the Celestial Plain. Wien 2007, p. 355. তিনি ঙ্গাগ-গি-দ্বাং-পো নামের একটি পুত্রসন্তানের জন্ম দেন যিনি পরবর্তীকালে এই বংশের রাজা হন।   তথ্যসূত্র   বিষয়শ্রেণী:১৪১৪-এ জন্ম বিষয়শ্রেণী:১৪৪৫-এ মৃত্যু বিষয়শ্রেণী:ফাগমো কাগ্যু বিষয়শ্রেণী:ফাগমোদ্রুপা রাজবংশ
চলো পাল্টাই () হল ২০১১ সালে মুক্তিপ্রাপ্ত বাংলা চলচ্চিত্র ৷ এই চলচ্চিত্রে বর্তমান সমাজব্যবস্থা , শিক্ষাব্যবস্থা ও সমস্যাসমূহ খুব সুন্দরভাবে উপস্থাপন করা হয়েছে ৷ এই চলচ্চিত্রের পরিচালক হরনাথ চক্রবর্তী  ৷ এতে প্রধান চরিত্রে প্রসেনজিৎ চট্টোপাধ্যায় , আরিয়ান ভৌমিক,  তাথৈ দেব অভিনয় করেছেন ৷ এটি একটি সামাজিক সমস্যামূলক চলচ্চিত্র ৷ এটি একটি তামিল চলচ্চিত্রের পূনঃনির্মাণ ৷   একজন পিতা সুবহময় (প্রসেনজিৎ চ্যাটার্জী) তাঁর দুই সন্তান- গৌরব (আর্যান ভৌমিক) এবং মুন্নি (তঠোই দেব) -এর সাথে থাকেন। পড়াশুনায় দুর্বল হওয়া সত্ত্বেও গৌরব ক্রিকেটকে আবেগ হিসাবে ভালবাসেন এবং সে ক্রিকেটে অত্যন্ত প্রতিভাবান। গৌরব ভবিষ্যতে একজন ক্রিকেটার হতে চায়, তার ফলস্বরূপ কেবল তার পিতা তার স্বপ্নের বিরোধিতা করে, যার ইচ্ছা তাঁর পুত্রকে   (ইঞ্জিনিয়ার বা ডাক্তার)হতে হবে । গৌরব স্কুল  পরীক্ষায় ফেইল করেছিল এবং ফলস্বরূপ, তার অধ্যক্ষ তাকে মাধ্যমিকের জন্য বসতে দেয়নি। এতে হৃদয়বিষ্ট হয়ে সুবহময় প্রিন্সিপালকে অনুরোধ করেছিলেন তাকে পাঁচ দিনের সময় দেওয়ার জন্য, এই সময়ে গৌরব পড়াশুনায় উন্নতি করবে এবং ভালো ফলাফল উপস্থাপন করবে। তবে বিষয়গুলি একই থাকে গৌরবের কোন উন্নতি হয়না ।  একদিন গৌরব ও সুভহময়ের  মধ্যে পড়াশোনা নিয়ে তর্ক হয় এবং ক্রোধে সুভহময় গৌরবকে আঘাত করেন,গৌরব গুরুতর আঘাত পায়। গৌরব অজ্ঞান হয়ে পড়ে এবং সঙ্গে সঙ্গে তাকে হাসপাতালে নিয়ে যাওয়া হয় ।  সেখানে কর্তব্যরত  চিকিৎসকরা জানায় গৌরব কোমায় চলে গেছে ,সুভহময় এই ঘটনায় গভীরভাবে আহত হন।  সুবহময় তার চিন্তাভাবনা পরিবর্তন করেন এবং সেই শিক্ষাব্যবস্থার বিরুদ্ধে প্রতিবাদ শুরু করেছিলেন ,যে শিক্ষাব্যবস্থা  শিশুদের মনে চাপ সৃষ্টি করে এবং তাদের শৈশব উপভোগ করার জন্য প্রয়োজনীয় সমস্ত স্বাধীনতা কেড়ে নেয়। তিনি টিভিতে তার যুক্তি বর্ণনা করেন এবং শীঘ্রই এটি হাজার হাজার সাধারণ মানুষের কাছে পৌছে যায় । কিন্তু সরকারী কর্তৃপক্ষ তা কোনও নজরে নেয়নি। অতএব, সুবহময় সরাসরি মুখ্যমন্ত্রীর সাথে কথা বলার পরিকল্পনা এনেছিলেন।  ফিল্মের দ্বিতীয় অংশ  গৌরব কোমাতে থাকার মাধ্যমে শুরু হয় এবং সুবহময় হঠাৎ  ক্রিকেট বিদ্বেষীর পরিবর্তে ক্রিকেট প্রেমী হয়ে ওঠেন।  টেলিভিশনে সাক্ষাৎকার দেওয়া , পাশাপাশি মুখ্যমন্ত্রীর  বাড়িতে যাওয়া তাকে রাতারাতি আইকন করে তোলে! তিনি মুখ্যমন্ত্রীর বাড়িতে গিয়ে সিস্টেমটি পরিবর্তন করতে সক্ষম হন, তার ছেলেও একটি অপারেশনের পরে অলৌকিকভাবে কোমা থেকে বেরিয়ে আসে, গৌরব ক্রিকেট আবার শুরু করে এবং অনেক ভালো পারফর্মেন্স করে  ।   অভিনয়ে  প্রসেনজিৎ চট্টোপাধ্যায় -  শুভময়  আরিয়ান ভৌমিক - গৌরব  তাথৈ দেব - মুন্নি  রজতাভ দত্ত - ইমরান  মৌলি গাঙ্গুলী - মালিনী  সম্বারন ব্যনার্জি - ক্রিকেট কোচ  সংগীত এই চলচ্চিত্রের সব গান অনুপম রায় রচনা করেছেন।   তথ্যসূত্র  বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:হরনাথ চক্রবর্তী পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতের শিক্ষা ব্যবস্থা সম্পর্কে চলচ্চিত্র বিষয়শ্রেণী:অনুপম রায় সুরারোপিত চলচ্চিত্র
তিতুদহ ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ১৪৫.০৩ কিমি২ (৫৬.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৪০,১২৩ জন। ইউনিয়নেটিতে মোট গ্রামের সংখ্যা ২৬টি ও মৌজার সংখ্যা ২১টি।  গ্রামসমূহ  কালুপোল  বড়শলুয়া  ছোটশলুয়া  ৬২ আড়িয়া  চাঁদপুর  নুরুল্লাপুর  গিরিশনগর  আড়িয়ারচক  গবরগাড়া  তিতুদহ  হুলিয়ামারী  বলদিয়া  খেজুরতলা  গোষ্টবিহার  খাড়াগোদা  গড়াইটুপি  জামালপুর  গহেরপুর  বৃত্তিরদাড়ী  বাটিকাডাঙ্গা  কলাগাছি  তেঘরী  সড়াবাড়ীয়া  সুজায়েতপুর  খাসপাড়া  ছিলিন্দাপাড়া   জনপ্রতিনিধি  বর্তমান ইউপি চেয়ারম্যানঃ  মোঃ আকতার হোসেন ওয়ার্ড নং :১  তথ্যসূত্র  বিষয়শ্রেণী:চুয়াডাঙ্গা সদর উপজেলার ইউনিয়ন
কাটাদুয়ার দরগাহ  বাংলাদেশের রংপুর বিভাগে অবস্থিত একটি প্রাচীন স্থান। এটি মূলত রংপুর জেলার পীরগঞ্জ উপজেলার অন্তর্গত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।   অবস্থান  পীরগঞ্জ থেকে প্রায় ১১ কি. মি. দক্ষিণে কাটাদুয়ারে অবস্থিত।   সময়কাল  রাখালদাস বন্দ্যোপাধ্যায় এখানে দুটি শিলালিপি দেখে বলেছিলেন, এই শিলালিপি সুলতান আলাউদ্দিন হোসেন শাহের আমলকে নির্দেশ করে। শিলালিপি দুটি আবিষ্কার করা হয়েছে দরগাহর কাছে ছোট একটি নদী থেকে। পাঠ করে জানা যায়, কামরূপ ও কামতা বিজয়ী হোসেন শাহের রাজত্বকালে খান-ই-আযম এই মসজিদ নির্মাণ করা হয়।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড);ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা- ১৩৩-৩৪, ISBN 984- 70112-0112-0   বিবরণ  এটি একটি ছাদবিহীন মাযার যার দক্ষিণ দেয়ালে প্রবেশপথ আছে। দরজার দু’পাশে দুটি শিলালিপি আছে। এর দক্ষিণ পাশে যে প্রাচীন ইমারতের ধ্বংসাবশেষ দেখা যায়, সেখানে হোসেন শাহের আমলের একটি মসজিদ ছিল।   চিত্রশালা    আর পড়ুন   শাহ ইসমাইল গাজীর দরগাহ  তাজহাট জমিদার বাড়ি  ধর্মপালের গড়  কান্তনগর মন্দির   তথ্যসূত্র   বিষয়শ্রেণী:রংপুর জেলার প্রত্নতাত্ত্বিক স্থাপনা বিষয়শ্রেণী:রংপুর জেলার দর্শনীয় স্থান বিষয়শ্রেণী:রংপুর জেলার সুফি সাধক বিষয়শ্রেণী:রংপুর বিভাগের সুফি সাধক